CELEX: 31992R1445
Language: el
Date: 1992-06-02 00:00:00
Title: Κανονισμός (ΕΟΚ) αριθ. 1445/92 της Επιτροπής της 2ας Ιουνίου 1992 για την τροποποίηση του κανονισμού (ΕΟΚ) αριθ. 3536/91 για τον καθορισμό της ημερομηνίας εισόδου σε απόθεμα του αποκορυφωμένου γάλακτος σε σκόνη που πωλείται βάσει του κανονισμού (ΕΟΚ) αριθ. 3398/91

Avis juridique important

|

31992R1445

Κανονισμός (ΕΟΚ) αριθ. 1445/92 της Επιτροπής της 2ας Ιουνίου 1992 για την τροποποίηση του κανονισμού (ΕΟΚ) αριθ. 3536/91 για τον καθορισμό της ημερομηνίας εισόδου σε απόθεμα του αποκορυφωμένου γάλακτος σε σκόνη που πωλείται βάσει του κανονισμού (ΕΟΚ) αριθ. 3398/91  

Επίσημη Εφημερίδα αριθ. L 152 της 04/06/1992 σ. 0013 - 0013 Φινλανδική ειδική έκδοση: Κεφάλαιο 3 τόμος 42 σ. 0097  Σουηδική ειδική έκδοση: Κεφάλαιο 3 τόμος 42 σ. 0097 

ΚΑΝΟΝΙΣΜΟΣ (ΕΟΚ) αριθ. 1445/92 ΤΗΣ ΕΠΙΤΡΟΠΗΣ  της 2ας Ιουνίου 1992  για την τροποποίηση του κανονισμού (ΕΟΚ) αριθ. 3536/91 για τον καθορισμό της ημερομηνίας εισόδου σε απόθεμα του αποκορυφωμένου γάλακτος σε σκόνη που πωλείται βάσει του κανονισμού  (ΕΟΚ) αριθ. 3398/91Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 816/92 (2), και ιδίως το  άρθρο 7 παράγραφος 5,  Εκτιμώντας:  ότι, με τον κανονισμό (ΕΟΚ) αριθ. 3536/91 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1192/92 (4), περιορίστηκε η ποσότητα του αποκορυφωμένου γάλακτος σε σκόνη που μπορεί να πωληθεί σε εκείνη που έχει εισέλθει σε απόθεμα στην  Ισπανία ή στην Ιρλανδία πριν από την 1η Αυγούστου 1990-  ότι, λαμβάνοντας υπόψη την υπόλοιπη διαθέσιμη ποσότητα καθώς και την κατάσταση της αγοράς, πρέπει να αντικατασταθεί η προαναφερθείσα ημερομηνία από εκείνη της 1ης Οκτωβρίου 1990 και να επεκταθεί επιπλέον από το μέτρο πωλήσεως στα αποθέματα που  κατέχονται από τα άλλα κράτη μέλη-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 3536/91 αντικαθίσταται από το ακόλουθο κείμενο:  "Άρθρο 1  Το αποκορυφωμένο γάλα σε σκόνη που αναφέρεται στο άρθρο 1 του κανονισμού (ΕΟΚ) αριθ. 3398/91 πρέπει να έχει εισέλθει σε απόθεμα πριν από την 1η Οκτωβρίου 1990."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 86 της 1. 4. 1992, σ. 83. (3) ΕΕ αριθ. L 335 της 6. 12. 1991, σ. 8. (4) ΕΕ αριθ. L 124 της 9. 5. 1992, σ. 8.